Бан Ки Мун: Сърбия и Косово ще сътрудничат на мисията на ЕС | Блиц
Бан Ки Мун: Сърбия и Косово ще сътрудничат на мисията на ЕС
https://blitz.bg/svyat/ban-ki-mun-srbiya-i-kosovo-shche-strudnichat-na-misiyata-na-es_news24279.html Blitz.bg
25 Ноем. 2008, 07:10
Сърбия и Косово ще съдействат на полицейската и правна мисия на ЕС ЕУЛЕКС, заяви генералният секретар на ООН Бан Ки Мун.
Когато през февруари беше поставено началото на мисията, ЕС срещна силната съпротива на Сърбия, отказваща да приеме отцепването на бившата си провинция. Бан Ки Мун в свой доклад информира, че република Косово е отхвърлила неговия план от шест точки за установяването на ЕУЛЕКС, който е бил приет от Сърбия. Все пак правителството на Косово е дало сигнали, че „е склонно да сътрудничи с ЕУЛЕКС“. Полицията, митниците и съдилищата в районите със сръбско население ще бъдат под управлението на ООН, докато тези с албанско население - под управлението на ЕУЛЕКС. 90% от населението на Косово са албанци; сърбите, понастоящем само 120 000, отказват да сътрудничат с управляваните от албанци институции. /Ройтерс